Garanziji għaż-Żgħażagħ
Channel: Social Europe
Date: 14/03/2013

5.5 miljun żagħżugħ u żagħżugħa taħt il-25 sena bħalissa jinsabu bla xogħol fl-Ewropa. 
Dan jirrappreżenta kważi 23% u f'xi postijiet bħal Spanja jew il-Greċja, is-sitwazzjoni hi saħansitra agħar: bir-rata tal-qgħad fost iż-żgħażagħ ta' aktar minn 50%.
 
Iżda hemm soluzzjonijiet. Waħda minnhom jisimha "Garanzija għaż-Żgħażagħ".

Il-Kummissjoni Ewropea identifikat l-iskema Garanzija Garanzija għaż-Żgħażagħ-Żgħażagħ, maħsuba għal żgħażagħ li għandhom inqas minn 25 sena, bħala waħda mill-aħjar metodi biex jitnaqqas il-qgħad. Dan hi r-raġuni li talbet lill-pajjiżi kollha tal-UE biex jimplimentaw skemi bħal dawn.

B'Garanziji għaż-Żgħażagħ, ħadd ma jibqa' lura. Kull pajjiż jiżgura li kull żagħżugħ u żagħżugħa Ewropej jiġu offruti xogħol jew apprendistat, kors ta' taħriġ jew xi tip ta' edukazzjoni addizzjonali oħra fi żmien erba' xhur wara li jitilqu mill-iskola jew l-aħħar impjieg tagħhom. 

F'xi pajjiżi bħal Finlandja u l-Awstrija dan diġà qed isir. U din l-iskema qed tagħti l-frott. 

Il-mod kif inhi ssettjata l-garanzija tista' tvarja bejn pajjiż u ieħor. M'hemm l-ebda mudell li jaqbel għal kulħadd. Li hu importanti hu r-riżultat: li l-ebda żagħżugħ u żagħżugħa ma jitħallew waħidhom mingħajr appoġġ jew iċ-ċans li jsibu xogħol tajjeb.

L-UE qed tipprova tgħin lil pajjiżi biex jimplimentaw u jattivaw dawn l-iskemi. Inti tista' tgħin ukoll jekk titkellem u tippromwovi Garanzija għaż-Żgħażagħ f'pajjiżek.